《古柏行》
宋代·李奎

虞山古柏几千岁，根盘节错罗星文。
灵气常悬白日雨，疏枝乱星青天云。
霜柯露干了不识，半是苍苔半成石。
石上犹存古镜光，青萍未拭芙蓉色。
我来八月秋气浓，月明满地蟠虬龙。
赤脚大叫不忍去，长风吹落虞山钟。
天生异物讵可测，呵护常闻鬼神泣。
岩壑宁教无此材，岁寒然后知松柏。

作者简介：李奎，英宗治平元年（一○六四）以太常博士知同州韩城县（《北京图书馆藏中国历代石刻拓本汇编》卷三九本人诗刻）。今录诗二首。